સૂચવે છે કે મહિલાઓની સુરક્ષા અને જાતીય સતામણીની દૃષ્ટિએ ભારતની ગણના વિશ્વમાં સૌથી ડેન્જરસ (ખતરનાક) દેશ છે. આ સર્વેનાં ટોપ-ટેન દેશોમાં દ્વિતીય ક્રમે અફઘાનિસ્તાન અને ત્યારબાદ ક્રમાનુસાર સિરિયા, સોમાલિયા, સાઉદી અરેબિયા, પાકિસ્તાન, કોંગો, યમન, નાઇજિરિયા છે અને તેમાં છેલ્લે અમેરિકા દસમા ક્રમે આવે છે. આ સર્વે ધારણા આધારિત છે એટલે કે વિશ્વની ૫૫૦ જેટલી તજજ્ઞ વ્યક્તિઓની માન્યતાને અનુસરીને તેમાં રેન્કિંગ આપવામાં આવ્યું છે. કોઇ નક્કર ડેટા કે ક્રાઇમ રેકોર્ડની સરખામણીના આધારે આ રેન્કિંગ અપાયું નથી. આ સર્વેમાં ૫૫૦ તજજ્ઞોને પૂછવામાં આવ્યું હતું કે, આરોગ્ય, જાતીય સતામણી, બળાત્કાર, સ્ત્રીઓ સાથેનો ભેદભાવ, ફરજિયાત વેશ્યાવૃત્તિ, ગૃહકંકાસ કે લોહીના ધંધામાં સ્ત્રીઓની ફરજિયાત ભરતી–આ તમામ મુદ્દાઓને કેન્દ્રમાં રાખીને તમને કયા દસ દેશ સૌથી વધુ ડેન્જરસ લાગે છે?– આ પ્રશ્નના પ્રત્યુત્તરમાં તજજ્ઞોનો અભિપ્રાય સૂચવતો હતો કે ભારત સૌથી વધુ ખતરનાક દેશ છે.